ผมอยากทราบว่ายาสมุนไพรที่มีขายตามท้องตลาดที่มีสรรพช่วยบำรุงร่างกาย จะช่วยทำให้อวัยวะเพศแข็งตัวขึ้นจริงหรือ ตัวยามี ตังทั้งเช่า อิมเอี้ยงคัก อี้อี่ยิ่ง เนกกุ่ย เกากี้จี้ โถ่วซีจี้ ตั่วจ้อ ซัวเอียะ โหงวบีจี้ แป๊ะตุ๊ก ทานแล้วจะมีผลอย่างไรต่อร่างกายครับ
สวัสดีค่ะ ยาสมุนไพรต่างๆดังกล่าวมานั้น ยังไม่ได้มีรายงานทางการแพทย์แผนปัจจุบันที่รับรองสรรพที่ชัดเจน ยกเว้นจะมีการผสมยาบางชนิดที่ไปกระตุ้นการทำให้อวัยวะเพศแข็งตัวอีกทั้งการกระตุ้นให้อวัยวะเพศแข็งตัวนั้น ควรรักษาตามสาเหตุ ว่าทำไมอวัยวะเพศจึงไม่สามารถแข็งตัวได้ธรรมชาติ เพราะอาจมีสาเหตุที่ต้องได้รับการรักษาเช่นเส้นประสาทในอุ้งเชิงกรานได้รับการบาดเจ็บ เสียหาย หรือฉีกขาด หรือมีภาวะเส้นเลือดในสมองตีบหรือตัน หรือมีภาวะทางจิต ความกังวล ซึมเศร้า ที่ทำให้เสื่อมสมรรถภาพทางเพศไปจึงไม่แนะนำการซื้อสมุนไพรที่อ้างสรรพทำให้อวัยวะเพศแข็งตัวได้มาใช้เอง เพราะอาจจะมีการผสมสารที่อันตรายที่กระตุ้นให้อวัยวะเพศแข็งตัวได้ชั่วคราว แต่มีผลเสียต่อระบบประสาทและหลอดเลือด หรือทำให้ความดันต่ำผิดปกติจนหมดสติ วูบ ไปได้